APSTIPRINĀTS

Priekules novada pašvaldības

iepirkumu komisijas

2015.gada 25. novembra sēdē,

protokols Nr.2015/33-1

**ATKLĀTA KONKURSA**

***„Malkas piegāde Priekules novada pašvaldības iestādēm 2016./2017.gada apkures sezonai”***

**NOLIKUMS**

Iepirkuma identifikācijas Nr.PNP2015/33

Priekule

2015

**1. Vispārīgā informācija**

**1.1. Iepirkuma identifikācijas numurs** – **PNP2015/33.**

**1.2. Pasūtītājs:**

**Priekules novada pašvaldība**

Adrese: Saules iela 1, Priekule, Priekules novads, LV-3434

Reģ.Nr.90000031601

Tālrunis 63461006, fakss 63497937

e-pasta adrese: [dome@priekulesnovads.lv](mailto:dome@priekulesnovads.lv)

mājaslapa: [www.priekulesnovads.lv](http://www.priekulesnovads.lv)

**1.3. Iepirkuma metode –** atklāts konkurss Publisko iepirkumu likuma noteiktajā kārtībā.

**1.4. Iepirkuma dokumentu saņemšana**

1.4.1. Ieinteresētās personas ar iepirkuma dokumentiem (**atklātā konkursa** **nolikumu un tehniskajām specifikācijām**) bez maksas var iepazīties uz vietas Priekules novada pašvaldībā (Saules ielā 1, Priekulē, Priekules novadā) darba dienās no plkst.8:00–12:00 un 12:45–17:00 (piektdienās līdz 16:00) un Priekules novada pašvaldības mājaslapā internetā [www.priekulesnovads.lv](http://www.priekulesnovads.lv) sadaļā ”Publiskie iepirkumi” līdz 2016.gada 5.janvārim plkst.14:00.

1.4.2. Kontaktpersona: par iepirkuma procedūru Priekules novada pašvaldības izpilddirektora vietniece Andra Valuže, tel.63497911, 28646422, e-pasts [andra.valuze@priekulesnovads.lv](mailto:andra.valuze@priekulesnovads.lv) .

**1.5. Piedāvājuma iesniegšana**

1.5.1. Ieinteresētās personas piedāvājumus iesniedz personīgi Priekules novada pašvaldībā pie sekretāres vai atsūta pa pastu ierakstītā sūtījumā 2016.gada 5.janvārim plkst.14:00 uz adresi: Priekules novada pašvaldība, Saules iela 1, Priekule, Priekules novads, LV - 3434, sākot ar dienu, kad paziņojums par līgumu ir publicēts Iepirkumu uzraudzības biroja mājaslapā internetā: [www.iub.gov.lv](http://www.iub.gov.lv). Pasta sūtījumam jābūt nogādātam norādītajā adresē līdz augstākminētajam termiņam.

1.5.2. Piedāvājumu iesniegšanas termiņa – 2016.gada 5.janvāra, norādītais laiks – plkst.14:00 tiek nofiksēts ar "koordinētā universālā laika" sistēmas (UTC) palīdzību atbilstoši otrajai laika joslai (Grīnvičas laiks plus divas stundas), vai, ja neparedzētu apstākļu dēļ nav pieejams internets, tad precīzs laiks tiek nofiksēts ar Latvijas Radio 1 palīdzību, kas paziņo par pilnas stundas iestāšanos. Piedāvājumi, kas iesniegti pēc tam, kad attiecīgajā mājaslapā norādītais pulkstenis rāda laiku precīzi 14:00 un “00” sekundes, vai pa Latvijas Radio 1 tiek paziņota pilna stundas iestāšanās, netiek atvērti. Tie neatvērti tiek atdoti vai nosūtīti atpakaļ pretendentam.

1.5.3. Pasūtītājs neatbild par pazudušiem pieteikumiem. Pasūtītājam nav jāpierāda korespondences saņemšana.

1.5.4. Saņemot piedāvājumu, pasūtītājs reģistrē piedāvājumus to iesniegšanas secībā, uz aploksnes atzīmējot saņemšanas datumu, laiku un reģistrēšanas numuru. Aploksnes tiek glabātas neatvērtas līdz piedāvājumu atvēršanai.

1.5.5. Pasūtītājs nodrošina iesniegtā piedāvājuma glabāšanu tā, lai līdz piedāvājuma atvēršanas brīdim neviens nevarētu piekļūt tajā ietvertajai informācijai.

**1.6. Piedāvājumu atvēršana**

1.6.1. Piedāvājumi tiek atvērti Priekules novada pašvaldībā (adrese: Saules iela 1, Priekule, Priekules novads) tūlīt pēc nolikuma 1.5.1.punktā minētā piedāvājumu iesniegšanas termiņa beigām un termiņā iesniegto piedāvājumu reģistrēšanas pašvaldības dokumentu vadības sistēmā pabeigšanas.

1.6.2. Piedāvājumu atvēršanas sanāksme ir atklāta, un tajā drīkst piedalīties pretendenti vai to pilnvaroti pārstāvji, kā arī citas ieinteresētas personas.

1.6.3. Piedāvājumi atvēršanas sanāksmē tiek atvērti to iesniegšanas secībā, tiek nosaukts pretendents, piedāvājuma iesniegšanas laiks, iepirkuma daļa, par kuru iesniegts piedāvājums, piedāvātā līgumcena (cena bez PVN) par 1 vienību (m3) un par visu piegādājamās malkas apjomu attiecīgajā iepirkuma daļā.

**2. Informācija par iepirkuma priekšmetu**

**2.1. Iepirkuma priekšmets –** Malkas piegāde Priekules novada pašvaldības iestādēm 2016./2017.gada apkures sezonai. Pasūtītājs ir noteicis orientējošus malkas piegādes apjomus 2016./2017.g. apkures sezonai. Pasūtītājs saglabā tiesības izmainīt kopējo apjomu atkarībā no malkas nepieciešamības, ņemot vērā malkas izlietojumu iepriekšējā sezonā, un pieejamā finansējuma. Iepirkuma priekšmetsir sadalīts 7 (septiņās) daļās:

|  |  |  |
| --- | --- | --- |
| Iepirkuma daļa | Iepirkuma daļās nosaukums | Tehniskā specifikācija |
| 1. | Malkas piegāde Priekules novada pašvaldības administrācijai un Priekules kultūras namam | 2.pielikums |
| 2. | Malkas piegāde Priekules vidusskolai, Priekules pirmsskolas izglītības iestādei ”Dzirnaviņas” un Priekules mūzikas un mākslas skolai | 3.pielikums |
| 3. | Malkas piegāde Purmsātu speciālajai internātpamatskolai | 4.pielikums |
| 4. | Malkas piegāde Gramzdas pagasta pārvaldei | 5.pielikums |
| 5. | Malkas piegāde Bunkas pagasta pārvaldei | 6.pielikums |
| 6. | Malkas piegāde Kalētu pagasta pārvaldei | 7.pielikums |
| 7. | Malkas piegāde Virgas pagasta pārvaldei | 8.pielikums |

**2.2. Līgumu izpildes vietas:** skatīt attiecīgo iepirkumu daļu tehniskās specifikācijas (2.- 8.pielikumi).

**2.3. Līgumu izpildes termiņš:** skatīt attiecīgo iepirkumu daļu tehniskās specifikācijas (2.-8.pielikumi).

**2.4. Cita informācija:**

2.4.1. Ieinteresētais piegādātājs savus jautājumus par iepirkuma procedūras dokumentos minētajām prasībām (t.sk. līguma projektu) iesniedz rakstveidā Priekules novada pašvaldībā (adrese – Saules iela 1, Priekule, Priekules novads) vai elektroniskā veidā, ja iesniegums normatīvajos aktos noteiktajā kārtībā ir parakstīts ar elektronisko parakstu, uz e-pasta adresi [dome@priekulesnovads.lv](mailto:dome@priekulesnovads.lv) Publisko iepirkumu likuma 30.panta trešajā daļā noteiktajos termiņos. Ja no ieinteresētā piegādātāja ir saņemts jautājums, pasūtītājs sagatavo atbildi un Publisko iepirkumu likuma noteiktajā kārtībā un termiņā nosūta visiem ieinteresētajiem piegādātājiem, kuri pasūtītājam ir zināmi, un pretendentiem, kuri jau iesnieguši piedāvājumus. Sagatavotā atbilde tiek ievietota pasūtītāja majaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” pie konkrētā iepirkuma paziņojuma ar norādi „Papildus informācija”.

2.4.2. Ieinteresētajam piegādātājam ir pienākums sekot aktuālajai informācijai (iespējamiem grozījumiem nolikumā, atbildēm uz ieinteresēto piegādātāju jautājumiem u.c.) pasūtītāja mājaslapā [www.priekulesnovads.lv](http://www.priekulesnovads.lv) un, ņemt to vērā, sagatavojot savu piedāvājumu. Komisija nav atbildīga par to, ja kāda ieinteresētā piegādātājs nav iepazinies ar informāciju, kurai ir nodrošināta brīva un tieša elektroniska pieeja.

**3. Piedāvājuma sagatavošana**

3.1. Pretendentam rūpīgi jāiepazīstas ar iepirkuma nolikumu, un tas ir pilnīgi atbildīgs par iesniegtā piedāvājuma atbilstību pasūtītāja izvirzītajām prasībām. Iesniedzot piedāvājumu, pretendents pilnībā akceptē visus nolikuma noteikumus un prasības.

3.2. Pretendentam jāuzņemas visi izdevumi, kas saistīti ar pieteikuma sagatavošanu un iesniegšanu, un pasūtītājs nav atbildīgs par šiem izdevumiem.

3.3. Pretendents drīkst iesniegt tikai 1 (vienu) piedāvājuma variantu katrā no iepirkuma daļām.

3.4. Piedāvājumu var iesniegt par vienu, vairākām vai visām iepirkuma daļām. Piedāvājums jāiesniedz par visu attiecīgās iepirkuma daļas apjomu. Piedāvājumi, kas nav iesniegti par visu attiecīgās iepirkuma priekšmeta daļas apjomu tiek noraidīti un tālāk netiek vērtēti.

3.5. **Piedāvājums sastāv no šādiem dokumentiem**:

3.5.1. finanšu piedāvājuma (nolikuma 1.pielikums) (**par katru iepirkuma daļu**, par kuru pretendents iesniedz piedāvājumu, **aizpildāms atsevišķs finanšu piedāvājums**);

3.5.2. nolikuma 6.nodaļā minētajiem pretendentu atlases dokumentiem;

3.5.3. attiecīgās iepirkuma daļas, par kuru iesniegts piedāvājums, tehniskās specifikācijas (attiecīgie nolikuma 2.-8.pielikumi).

3.5.4. **izdrukas no Valsts ieņēmumu dienesta elektroniskās deklarēšanas sistēmas** par pretendenta vidējām stundas tarifa likmēm profesiju grupās.

3.6. Ja kāds no pretendenta iesniedzamajiem dokumentiem satur komercnoslēpumu vai konfidenciālu informāciju, kuru pasūtītājs nav tiesīgs atklāt, paziņojot par līguma slēgšanu un informējot pretendentus, pretendentam jānorāda savā piedāvājumā, kura informācija ir konfidenciāla. Par konfidenciālu nevar tikt uzskatīta informācija, kas minēta Publisko iepirkumu likuma 69.pantā.

3.7. Piedāvājuma cenā jāiekļauj visas ar malkas piegādi saistītās izmaksas - gan paredzamās, gan tādas, kuras pretendentam vajadzētu paredzēt, un atbilstošos nodokļus.

3.8. Dokumenti jāsagatavo atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.

3.9. Piedāvājums iesniedzams latviešu valodā vienā eksemplārā. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.

3.10. Ja saskaņā ar šo nolikumu piedāvājuma dokumenti jāsagatavo saskaņā ar pielikumos pievienotajām formām, tad tie iesniedzami atbilstoši šīm formām un saturam. Gadījumos, ja piedāvājumā iesniegti dokumenti, neizmantojot dotās formas, tiek vērtēts, vai tajos sniegta visa pievienotajās formās prasītā informācija.

**4. Prasības piedāvājuma noformēšanai**

4.1. Piedāvājuma sākumā jāievieto satura rādītājs, kurā norādīts secīgs piedāvājumā iesniegto dokumentu nosaukumu saraksts un attiecīgās piedāvājuma lapaspuses numurs, kurā konkrētais dokuments atrodams.

4.2. Visiem piedāvājuma dokumentiem jābūt cauršūtiem un parakstītiem, lapām jābūt numurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, uz kuras norādīts cauršūto lapu skaits, ko ar savu parakstu apliecina pretendenta pārstāvis. Teksta un tabulu daļa nedrīkst būt cauršūta, visai informācijai jābūt skaidri izlasāmai.

4.3. Piedāvājums jāiesniedz aizlīmētā aploksnē, uz kuras jānorāda:

4.3.1. pasūtītāja nosaukums un adrese;

4.3.2. atzīme ”Piedāvājums atklātam konkursam „Malkas piegāde Priekules novada pašvaldības iestādēm 2016./2017.gada apkures sezonai”;

4.3.3. atzīme „Iepirkuma identifikācijasPNP2015/33”

4.3.4. atzīme „Neatvērt līdz 2016.gada 5.janvārim plkst.14:00”;

4.3.5. pretendenta nosaukums un adrese.

4.4. Piedāvājuma grozījumus noformē un iesniedz atbilstoši nolikumā noteiktajām piedāvājuma noformēšanas prasībām, uz aploksnes papildus nolikuma 4.3.punktā prasītajai informācijai norādot atzīmi: „Piedāvājuma grozījumi”.

4.5. Pēc piedāvājumu iesniegšanas termiņa beigām Pretendents nevar savu piedāvājumu grozīt.

4.6. Pasūtītājs neatbild par tādu piedāvājumu priekšlaicīgu atvēršanu, kuri nav noformēti atbilstoši nolikuma 4.3.punktā minētajām prasībām.

**5. Publisko iepirkumu likuma 39.1pantā minēto**

**izslēgšanas noteikumu piemērošana**

5.1. Pretendents tiek izslēgts no dalības iepirkuma procedūrā jebkurā no šādiem gadījumiem:

|  |  |
| --- | --- |
| **Izslēgšanas noteikums** | **Piezīmes** |
| 5.1.1. Pretendents vai persona, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu jebkurā no šādiem noziedzīgiem nodarījumiem:   1. kukuļņemšana, kukuļdošana, kukuļa piesavināšanās, starpniecība kukuļošanā, neatļauta labumu pieņemšana vai komerciāla uzpirkšana, 2. krāpšana, piesavināšanās vai noziedzīgi iegūtu līdzekļu legalizēšana, 3. izvairīšanās no nodokļu un tiem pielīdzināto maksājumu nomaksas, 4. terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai. | Attiecībā uz pretendentu un šī nolikuma 5.2.punktā minētajām personām šis izslēgšanas noteikums netiek piemērots, ja no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums par 5.1.1.punktā minētajiem pārkāpumiem, līdz piedāvājuma iesniegšanas dienai ir pagājuši trīs gadi. |
| 5.1.2. Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu pārkāpumā, kas izpaužas kā:  a) viena vai vairāku tādu valstu pilsoņu vai pavalstnieku nodarbināšana, kuri nav Eiropas Savienības dalībvalstu pilsoņi vai pavalstnieki, ja tie Eiropas Savienības dalībvalstu teritorijā uzturas nelikumīgi;  b) personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darba ņēmējiem, kas iesniedzama par personām, kuras uzsāk darbu. | Attiecībā uz pretendentu un šī nolikuma 5.2.punktā minētajām personām 5.1.2.punkta a) apakšpunktā norādītais izslēgšanas noteikums netiek piemērots, ja no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums saistībā ar šī punkta a) apakšpunktā minētajiem pārkāpumiem, līdz piedāvājuma iesniegšanas dienai ir pagājuši trīs gadi.  Attiecībā uz pretendentu un šā nolikuma 5.2.punktā minētajām personām 5.1.2.punkta b) apakšpunktā norādītais izslēgšanas noteikums netiek piemērots, ja no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums saistībā ar šī punkta b) apakšpunktā minētajiem pārkāpumiem, līdz piedāvājuma iesniegšanas dienai ir pagājuši 12 mēneši. |
| 5.1.3. Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros pretendentu ir atbrīvojusi no naudas soda vai naudas sodu samazinājusi. | Attiecībā uz pretendentu un šā nolikuma 5.2.punktā minētām personām šis izslēgšanas noteikums netiek piemērots, ja no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums saistībā ar šajā punktā minētajiem pārkāpumiem, līdz piedāvājuma iesniegšanas dienai ir pagājuši 12 mēneši. |
| 5.1.4. Ir pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai pretendents tiek likvidēts. |  |
| 5.1.5. Saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka pretendentam dienā, kad paziņojums par līgumu publicēts Iepirkumu uzraudzības biroja mājaslapā, vai pretendentam, attiecībā uz kuru pieņemts lēmums par iespējamu līguma slēgšanas tiesību piešķiršanu, šā lēmuma pieņemšanas dienā Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. |  |

5.2. Uz personālsabiedrības biedru, ja pretendents ir personālsabiedrība, ir attiecināmi šī nolikuma 5.1.1.-5.1.5.punktā noteiktie izslēgšanas noteikumi. Gadījumos, ja piedāvājumu iesniedz personu apvienība (personālsabiedrība), tad tā iesniedz šādus dokumentus:

5.2.1. personālsabiedrības līguma kopiju ar apliecinājumu par katra personas apvienības (personālsabiedrības) biedra atbildības apjomu;

5.2.2. pilnvaru, kura nosaka personu apvienības (personālsabiedrības) biedra tiesības pārstāvēt personu apvienību (personālsabiedrību). Gadījumā, ja iepriekš minētās pārstāvniecības tiesības atrunātas sabiedrības līgumā, tad šajā punktā minētā pilnvara nav jāiesniedz.

5.3. Pretendenti, kuri snieguši nepatiesu informāciju vai nav to snieguši vispār, vai arī ja sniegtā informācija neapliecina pretendenta atbilstību iepirkuma nolikumā izvirzītajām prasībām, tiek izslēgti no tālākas vērtēšanas.

5.4. Iepirkumu komisija pārbaudi par nolikuma 5.1.punktā noteikto pretendentu izslēgšanas gadījumu esamību veic attiecībā uz katru pretendentu (kā arī 5.2.punktā minētajām personām), kad tiek uzsākta piedāvājumu izvērtēšana.

5.5. Ja piedāvājumu iesniedzis ārvalstī reģistrēts vai pastāvīgi dzīvojošs pretendents, pasūtītājs pieprasa viņam iesniegt attiecīgās ārvalsts kompetentās institūcijas izziņas, kas apliecina, ka uz pretendentu vai šā nolikuma 5.2.punktā minēto personu neattiecas šī nolikuma 5.1.1.-5.1.5.punktā minētie izslēgšanas noteikumi.

5.6. Šī nolikuma 5.5.punktā minētajam pretendentam prasītās izziņas jāiesniedz pasūtītājam 10 (desmit) darba dienu laikā pēc dienas, kad pieprasījums izsniegts vai nosūtīts pretendentam.

5.7. Izziņas un citus dokumentus, kurus izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas.

**6. PRETENDENTU ATLASES DOKUMENTI**

Prasība pretendentiem un iesniedzamie dokumenti:

|  |  |  |
| --- | --- | --- |
| **Atbilstība profesionālās darbības veikšanai** | | |
| Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām. | \*Ja pretendents nav reģistrēts Latvijā, tam jāiesniedz reģistrācijas valstī izsniegtas reģistrācijas apliecības kopija.  \***Latvijā reģistrētam pretendentam (juridiskai personai) reģistrācijas apliecības kopija nav jāiesniedz;**  \*Fiziskām personām jāiesniedz VID izsniegta nodokļa maksātāja reģistrācijas apliecības kopija. | Prasība attiecināma arī uz šā nolikuma 5.2.punktā minētajām personām.  Informāciju par Latvijā reģistrētiem pretendentiem (juridiskām personām) iepirkumu komisija pārbauda vienlaicīgi ar nolikuma 5.1.4.punktā noteiktā izslēgšanas noteikuma pārbaudi. |

**7. Piedāvājumu vērtēšana**

7.1. Piedāvājumu noformējuma pārbaudi un vērtēšanu iepirkuma komisija veic slēgtā sēdē.

7.2. Piedāvājumi, kas iesniegti pēc šā nolikuma 1.5.1.punktā minētā termiņa, netiek vērtēti. Tie neatvērti tiek atdoti vai nosūtīti atpakaļ Pretendentam.

7.3. Iepirkuma komisija:

7.3.1. Publisko iepirkumu likuma noteiktajā kārtībā pārbauda, vai uz katru no pretendentiem (t.sk., katru personu apvienības dalībnieku; katru personu savienības biedru) nav attiecināmi šī nolikuma 5.1.1. - 5.1.5.punktā (Publisko iepirkumu likuma 39.1panta pirmajā daļā) noteiktie izslēgšanas noteikumi. Šajā vērtēšanas posmā nolikuma 5.1.5.punktā minētā nosacījuma esamība tiek vērtēta par dienu, kad paziņojums par līgumu publicēts Iepirkumu uzraudzības biroja mājaslapā. Nolikuma 5.5.punktā minētajā gadījumā pieprasa pretendentam attiecīgas izziņas.

7.3.2. Pārbauda piedāvājumu atbilstību šī nolikuma 4.nodaļā minētajām prasībām (prasības piedāvājumu noformēšanai). Par atbilstošiem tiek uzskatīti tie piedāvājumi, kas atbilst visām norādītajām prasībām. Konstatējot atkāpes no nolikumā izvirzītajām piedāvājuma noformējuma prasībām, komisija izvērtē to būtiskumu un ietekmi uz turpmāko piedāvājuma vērtēšanas procesu un lemj par tālāku piedāvājuma vērtēšanu vai izslēgšanu no tālākas vērtēšanas*.*

7.3.3. Pārbauda, vai pretendents iesniedzis visus uz viņu attiecināmos šī nolikuma 6.nodaļā minētos dokumentus (pretendentu atlases dokumenti) un tajos sniegtās informācijas atbilstību izvirzītajai prasībai. Par atbilstošiem tiek uzskatīti tikai tie piedāvājumi, kuros sniegta visa prasītā informācija, kā arī sniegtā informācija apliecina pretendenta atbilstību izvirzītajai kvalifikācijas prasībai. Piedāvājumi, kuros nav norādīta visa prasītā informācija, vai arī ja sniegtā informācija neapliecina pretendenta atbilstību izvirzītajai prasībai, tiek noraidīti un tālāk netiek vērtēti.

7.3.4. Pārbauda, vai sniegta visa finanšu piedāvājuma formā (nolikuma 1.pielikums) prasītā informācija. Pirms cenu salīdzināšanas pārbauda, vai piedāvājumā nav aritmētisku kļūdu. Ja šādas kļūdas tiek konstatētas, tad tās tiek izlabotas. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā veiktos labojumus.

7.3.5. Nosaka pretendentu, kuram būtu piešķiramas līguma slēgšanas tiesības, izvēloties no piedāvājumiem, kas atbilst nolikumā izvirzītajām prasībām, piedāvājumu ar viszemāko piedāvāto līgumcenu katrā no iepirkuma daļām.

7.3.6. Publisko iepirkumu likuma noteiktajā kārtībā pārbauda, vai uz pretendentu (-iem), kuram (-iem) būtu piešķiramas līguma slēgšanas tiesības, nav attiecināmi šī nolikuma 5.1.5.punktā (Publisko iepirkumu likuma 39.1panta pirmajā daļā) noteiktais izslēgšanas noteikums dienā, kad pieņemts lēmums par iespējamu līguma slēgšanas tiesību piešķiršanu. Nolikuma 5.5.punktā minētajā gadījumā pieprasa pretendentam attiecīgas izziņas.

7.3.7. Ja kādā no iepirkuma daļām tiek konstatēts, ka viszemāko piedāvāto līgumcenu piedāvājuši divi vai vairāki pretendenti, attiecībā uz viņiem visiem tiek veikta 7.3.6.punktā noteiktā pārbaude. Attiecīgajā iepirkuma daļā no pretendentiem, kuri piedāvājuši vienādu viszemāko līgumcenu un uz kuriem nav attiecināms nolikuma 5.1.5.punktā noteiktais izslēgšanas noteikums dienā, kad pieņemts lēmums par iespējamu līguma slēgšanas tiesību piešķiršanu, izvēlas piedāvājumu, kuru iesniedzis pretendents, kas nodarbina vismaz 20 notiesātos ieslodzījuma vietās. Gadījumā, ja neviens no šiem pretendentiem nenodarbina vismaz 20 notiesātos ieslodzījuma vietās, starp pretendentiem tiek rīkota izloze par līguma slēgšanas tiesību piešķiršanu. Iepirkumu komisija izsūta šiem pretendentiem uzaicinājumus piedalīties izlozē klātienē, nosakot konkrētu izlozes datumu un laiku.

7.3.8. Ja attiecīgais ārvalstīs reģistrētais pretendents šī nolikuma 5.6.punktā minētajā termiņā neiesniedz prasītās izziņas, pasūtītājs to izslēdz no tālākas dalības iepirkumā un nosaka nākamo pretendentu, kuram būtu piešķiramas līguma slēgšanas tiesības atbilstoši šī nolikuma 7.3.5.punktā noteiktajai kārtībai.

7.3.9. Pēc 7.3.6.punktā minētās informācijas vai 7.3.8.punktā minēto izziņu saņemšanas izvērtē informācijas atbilstību nolikumā norādītajām prasībām un pieņem lēmumu par līguma slēgšanas tiesību piešķiršanu pretendentam, kura piedāvājums atbilst visām nolikumā izvirzītajām prasībām un ir ar viszemāko piedāvāto līgumcenu katrā no iepirkuma daļām, vai nosaka nākamo pretendentu, kuram būtu piešķiramas līguma slēgšanas tiesības, t.i., pretendents, kura piedāvājums atbilst visām nolikumā minētajām prasībām un ir ar nākamo zemāko piedāvāto līgumcenu attiecīgajā iepirkuma daļā.

**8. Lēmuma izziņošana un līguma slēgšana**

8.1. Trīs darba dienu laikā pēc lēmuma pieņemšanas visi pretendenti tiek informēti par pieņemto lēmumu.

7.2. Par katru iepirkuma daļu pasūtītājs slēdz ar izraudzīto pretendentu līgumu (nolikuma 9.pielikums), pamatojoties uz pretendenta iesniegto piedāvājumu, un saskaņā ar šā nolikuma noteikumiem ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojā nav Publisko iepirkumu likuma 83.pantā noteiktajā kārtībā iesniegts iesniegums par iepirkuma procedūras pārkāpumiem.

**8. Pielikumu saraksts**

Nolikumam ir pievienoti 9 (deviņi) pielikumi, kas ir nolikuma neatņemamas sastāvdaļas:

1.pielikums Finanšu piedāvājums;

2.pielikums Tehniskā specifikācija iepirkuma 1.daļai;

3.pielikums Tehniskā specifikācija iepirkuma 2.daļai;

4.pielikums Tehniskā specifikācija iepirkuma 3.daļai;

5.pielikums Tehniskā specifikācija iepirkuma 4.daļai;

6.pielikums Tehniskā specifikācija iepirkuma 5.daļai;

7.pielikums Tehniskā specifikācija iepirkuma 6.daļai;

8.pielikums Tehniskā specifikācija iepirkuma 7.daļai;

9.pielikums Līguma projekts.

**1.pielikums**

iepirkuma

ar identifikācijas Nr.PNP2015/33

nolikumam

**FINANŠU PIEDĀVĀJUMS \***

iepirkumam ar identifikācijas Nr.**PNP2015/33**

**„Malkas piegāde Priekules novada pašvaldības iestādēm 2016./2017.gada apkures sezonai”**

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  | Reģ.Nr.:  Adrese:  Banka:  Kods:  Konts:  Tālrunis:  Fakss:  e-pasta adrese: |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Tālrunis, e-pasta adrese** |  |

**3. PIEDĀVĀJUMS**

3.1. Mūsu piedāvājums ir šāds:

|  |  |  |  |  |
| --- | --- | --- | --- | --- |
| **Iepirkuma daļa vai daļas, par kurām tiek iesniegts piedāvājums**  (atbilstoši nolikuma 2.1.punktam jānorāda iepirkuma daļas Nr. un nosaukums) | **Malkas apjoms, par kuru norādāma cena** | **Piedāvājuma cena bez PVN, EUR** | **PVN 21% (EUR)** | **Piedāvājuma cena ar PVN (EUR)** |
|  | 1 m3 |  |  |  |
| \_\_\_\_\_\_\_ m3\*\* |  |  |  |

*\* Ja Pretendents iesniedz piedāvājumu par vairākām iepirkuma daļām, par katru iepirkuma daļu aizpildāms atsevišķs finanšu piedāvājums.*

*\*\*jānorāda attiecīgās iepirkuma daļas kopējais piegādājamais malkas daudzums saskaņā ar tehniskajās specifikācijās norādīto apjomu .*

*Aizpildītiem jābūt visiem tabulas „lodziņiem”!*

3.2. Apliecinām, ka esam pilnībā iepazinušies ar iepirkuma procedūras dokumentiem un šajā piedāvājuma cenā pilnībā esam iekļāvuši visas ar malkas piegādi saistītās izmaksas un atbilstošos nodokļus. Mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā.

3.3. Ja mūsu piedāvājums tiks pieņemts, mēs apņemamies nodrošināt tehniskajā specifikācijā noteiktās prasības.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Z.v. (amats) (paraksts un paraksta atšifrējums)*

**2.pielikums**

iepirkuma

ar identifikācijas Nr.PNP2015/33

nolikumam

**Tehniskā specifikācija**

**iepirkuma**

„Malkas piegāde Priekules novada pašvaldības iestādēm 2016./2017.gada apkures sezonai”

**1.daļai - Malkas piegāde Priekules novada pašvaldības administrācijai un Priekules kultūras namam**

|  |  |  |  |
| --- | --- | --- | --- |
| **Objekts** | **Piegādes adrese** | **Apjoms, m3** | **Piegādes mēnesis** |
| **Priekules novada pašvaldības administrācija** | Saules iela 1, Priekule, Priekules novads | 140 | 80 m3 –2016.gada jūnijs  55 m3 – 2016.gada jūlijs |
| Ķieģeļu iela 7, Priekule, Priekules novads | 50 | 50 m3 – 2016.gada jūlijs |
| **Priekules kultūras nams** | Peldu iela 1, Priekule, Priekules novads | 70 | 70 m3 – 2016.gada augusts |
| **KOPĀ** | | **260**\*\* | x |

*\*\* finanšu piedāvājumā norādāmais kopējais piegādājamais malkas daudzums*

**Prasības:**

Apaļkoksnes garums 2-3 m,

diametrs 10-40 cm,

uzmērīšanas koeficients 0,6,

malkas tips – jaukta (lapu, skuju koku).

Malkas koksnei jābūt kvalitatīvai, bez trupes pazīmēm, bez cauriem vidiem, zāģētai 2015./2016.gada sezonā.

Malkas sagatavošanu un piegādi atbilstoši specifikācijai veic piegādātājs.

Malkas piegāde jāveic darba dienās attiecīgās iestādes darba laikā. Atsevišķos gadījumos, vienojoties ar zemāk minēto kontaktpersonu, piegāde var notikt citā laikā.

Malkas piegādes termiņš iepriekš saskaņojams ar Priekules novada pašvaldības izpilddirektoru Andri Razmu, tel.29176392.

**3.pielikums**

iepirkuma

ar identifikācijas Nr.PNP2015/33

nolikumam

**Tehniskā specifikācija**

iepirkuma

„Malkas piegāde Priekules novada pašvaldības iestādēm 2016./2017.gada apkures sezonai”

**2.daļai – Malkas piegāde Priekules vidusskolai, Priekules pirmsskolas izglītības iestādei ”Dzirnaviņas” un Priekules mūzikas un mākslas skolai**

|  |  |  |  |
| --- | --- | --- | --- |
| **Objekts** | **Piegādes adrese** | **Apjoms, m3** | **Piegādes mēnesis** |
| **Priekules vidusskola** | Aizputes iela 1, Priekule, Priekules novads | 250 | 80 m3 – 2016.gada aprīlis  90 m3 – 2016.gada maijs  80 m3 – 2016.gada jūnijs |
| **Priekules pirmsskolas izglītības iestādei ”Dzirnaviņas”** | Dzirnavu iela 2, Priekule, Priekules novads | 70 | 70 m3 – 2016.gada maijs |
| **Priekules mūzikas un mākslas skola** | Skolas iela 12, Priekule, Priekules novads | 100 | 60 m3 – 2016.gada maijs  40 m3 – 2016.gada jūnijs |
| **KOPĀ** | | **420**\*\* | x |

*\*\* finanšu piedāvājumā norādāmais kopējais piegādājamais malkas daudzums*

**Prasības:**

Apaļkoksnes garums **2-3 m**,

diametrs 10-40 cm,

uzmērīšanas koeficients 0,6,

malkas tips – jaukts (lapu, skuju koku), Priekules vidusskolas piegādei nodrošinot šādu koku attiecību - lapu koki 70%, skuju koki 30%).

Malkas koksnei jābūt kvalitatīvai, bez trupes pazīmēm, bez cauriem vidiem, zāģētai 2015./2016.gada sezonā.

Malkas sagatavošanu un piegādi atbilstoši specifikācijai veic piegādātājs.

Malkas piegāde jāveic darba dienās attiecīgās iestādes darba laikā. Atsevišķos gadījumos, tikai vienojoties ar zemāk minētajām kontaktpersonām, piegāde var notikt citā laikā.

Malkas piegādes termiņš iepriekš saskaņojams ar:

1. Priekules vidusskolai - ar Priekules vidusskolas saimniecības vadītāju Andri Ulmani, tel.29623496;
2. Priekules pirmsskolas izglītības iestādei ”Dzirnaviņas” – ar iestādes vadītāju Inu Dalbiņu, tel.26341151;
3. Priekules mūzikas un mākslas skolai – ar skolas direktori Initu Rubezi, tel.22008528.

**4.pielikums**

iepirkuma

ar identifikācijas Nr.PNP 2015/33

nolikumam

**Tehniskā specifikācija**

iepirkuma

„Malkas piegāde Priekules novada pašvaldības iestādēm 2016./2017.gada apkures sezonai”

**3.daļai - Malkas piegāde Purmsātu speciālajai internātpamatskolai**

|  |  |  |  |
| --- | --- | --- | --- |
| **Objekts** | **Piegādes adrese** | **Apjoms, m3** | **Piegādes mēnesis** |
| **Purmsātu speciālā internātpamatskola** | ”Purmsātu muiža”, Purmsāti, Virgas pagasts, Priekules novads | 600 | 150 m3 – 2016.gada marts  150 m3 – 2016.gada aprīlis  150 m3 – 2016.gada maijs  150 m3 – 2016.gada jūnijs |
| **KOPĀ** | | **600**\*\* |  |

*\*\* finanšu piedāvājumā norādāmais kopējais piegādājamais malkas daudzums*

**Prasības:**

Apaļkoksnes garums **1 m**,

tievgaļa diametrs 10-50 cm,

uzmērīšanas koeficients 0,6,

malkas tips – jaukta (lapu, skuju koku).

Malkas koksnei jābūt kvalitatīvai, bez trupes pazīmēm, bez cauriem vidiem, zāģētai 2015./2016.gada sezonā.

Malkas sagatavošanu un piegādi atbilstoši specifikācijai veic piegādātājs.

Malkas piegāde jāveic darba dienās attiecīgās iestādes darba laikā. Atsevišķos gadījumos, tikai vienojoties ar zemāk minēto kontaktpersonu, piegāde var notikt citā laikā.

Malkas piegādes termiņš iepriekš saskaņojams ar Purmsātu speciālās internātpamatskolas direktori Anitru Šneideri, tel.29217096.

**5.pielikums**

iepirkuma

ar identifikācijas Nr.PNP2015/33

nolikumam

**Tehniskā specifikācija**

iepirkuma

„Malkas piegāde Priekules novada pašvaldības iestādēm 2016./2017.gada apkures sezonai”

**4.daļai - Malkas piegāde Gramzdas pagasta pārvaldei**

|  |  |  |  |
| --- | --- | --- | --- |
| **Objekts** | **Piegādes adrese** | **Apjoms, m3** | **Piegādes mēnesis** |
| **Gramzdas pagasta pārvalde** | Gramzdas pamatskola, Skolas iela 4, Gramzda, Gramzdas pagasts, Priekules novads | 700 | 400 m3 – 2016.gada aprīlis  300 m3 – 2016.gada maijs |
| **KOPĀ** | | **700**\*\* |  |

*\*\* finanšu piedāvājumā norādāmais kopējais piegādājamais malkas daudzums*

**Prasības:**

Apaļkoksnes garums 2-3 m,

diametrs 8-40 cm,

koeficients 0,6.

malkas tips – jaukta (lapu, skuju koku).

Malkas koksnei jābūt kvalitatīvai, pieļaujama trupe līdz 5%, bez cauriem vidiem, zāģētai 2015./2016.gada sezonā.

Malkas sagatavošanu un piegādi atbilstoši specifikācijai veic piegādātājs.

Malkas piegāde jāveic darba dienās attiecīgās iestādes darba laikā. Atsevišķos gadījumos, tikai vienojoties ar zemāk minēto kontaktpersonu, piegāde var notikt citā laikā.

Malkas piegādes termiņš iepriekš saskaņojams ar Gramzdas pagasta pārvaldes vadītāju Dzintaru Kudumu, tel. 28646114.

**6.pielikums**

iepirkuma

ar identifikācijas Nr.PNP2015/33

nolikumam

**Tehniskā specifikācija**

iepirkuma

„Malkas piegāde Priekules novada pašvaldības iestādēm 2016./2017.gada apkures sezonai”

**5.daļai - Malkas piegāde Bunkas pagasta pārvaldei**

|  |  |  |  |
| --- | --- | --- | --- |
| **Objekts** | **Piegādes adrese** | **Apjoms, m3** | **Piegādes mēnesis** |
| **Bunkas pagasta pārvalde** | Bunkas kultūras nams, Bunka, Bunkas pagasts, Priekules novads | 200 | 40 m3 – līdz 30.04.2016.  80 m3 – līdz 31.05.2016.  80 m3 – līdz 30.06.2016. |
| Krasta iela 3, Bunka, Bunkas pagasts, Priekules novads | 240 | 80 m3 – līdz 30.04.2016.  80 m3 – līdz 31.05.2016.  80 m3 – līdz 30.06.2016. |
| **Krotes Kronvalda Ata pamatskola** | Krote, Bunkas pagasts, Priekules novads | 400 | 80 m3 – 2016.gada aprīlis  80 m3 – 2016.gada maijs  80 m3 – 2016.gada jūnijs  80 m3 – 2016.gada jūlijs  80 m3 – 2016.gada augusts |
| **KOPĀ** | | **840**\*\* |  |

*\*\* finanšu piedāvājumā norādāmais kopējais piegādājamais malkas daudzums*

**Prasības:**

Apaļkoksnes garums 2-3 m,

diametrs 10-40 cm,

koeficients 0,6.

malkas tips – jaukta (lapu, skuju koku).

Malkas koksnei jābūt kvalitatīvai, bez trupes pazīmēm, bez cauriem vidiem, zāģētai 2015./2016.gada sezonā.

Malkas sagatavošanu un piegādi atbilstoši specifikācijai veic piegādātājs.

Malkas piegāde jāveic darba dienās attiecīgās iestādes darba laikā. Atsevišķos gadījumos, tikai vienojoties ar zemāk minēto kontaktpersonu, piegāde var notikt citā laikā.

Malkas piegādes termiņš iepriekš saskaņojams ar Bunkas pagasta pārvaldes vadītāju Edgaru Darguži, tel.26539003.

**7.pielikums**

iepirkuma

ar identifikācijas Nr.PNP2015/33

nolikumam

**Tehniskā specifikācija**

iepirkuma

„Malkas piegāde Priekules novada pašvaldības iestādēm 2016./2017.gada apkures sezonai”

**6.daļai - Malkas piegāde Kalētu pagasta pārvaldei**

|  |  |  |  |
| --- | --- | --- | --- |
| **Objekts** | **Piegādes adrese** | **m3** | **Piegādes mēnesis** |
| **Mehāniskās darbnīcas** | Kalēti, Kalētu pagasts, Priekules novads | 600 | 600 m3 – 2016.gada marts, aprīlis |
| **KOPĀ** | | **600\*\*** |  |

*\*\* finanšu piedāvājumā norādāmais kopējais piegādājamais malkas daudzums*

**Prasības:**

Apaļkoksnes garums 2-3 m,

diametrs ne mazāks kā 8 cm,

koeficients 0,6.

malkas tips – jaukta (lapu, skuju koku).

Malkas koksnei jābūt kvalitatīvai, bez trupes pazīmēm, bez cauriem vidiem, zāģētai 2015./2016.gada sezonā.

Malkas sagatavošanu un piegādi atbilstoši specifikācijai veic piegādātājs.

Malkas piegāde jāveic darba dienās attiecīgās iestādes darba laikā. Atsevišķos gadījumos, tikai vienojoties ar zemāk minēto kontaktpersonu, piegāde var notikt citā laikā.

Malkas piegādes termiņš iepriekš saskaņojams ar Kalētu pagasta pārvaldes vadītāju Agritu Driviņu, tel.29178398.

**8.pielikums**

iepirkuma

ar identifikācijas Nr.PNP2015/33

nolikumam

**Tehniskā specifikācija**

iepirkuma

„Malkas piegāde Priekules novada pašvaldības iestādēm 2016./2017.gada apkures sezonai”

**7.daļai - Malkas piegāde Virgas pagasta pārvaldei**

|  |  |  |  |
| --- | --- | --- | --- |
| **Objekts** | **Piegādes adrese** | **m3** | **Piegādes mēnesis** |
| Virgas pamatskola | Virga, Virgas pagasts, Priekules novads | 80 | 80 m3 – 2016.gada aprīlis |
| Virgas pagasta pārvalde | Pie ūdenstorņa „Centrs”, Paplaka, Virgas pagasts, Priekules novads | 160 | 160 m3 – 2016.gada aprīlis |
| KOPĀ | | **240\*\*** |  |

*\*\* finanšu piedāvājumā norādāmais kopējais piegādājamais malkas daudzums*

**Prasības:**

Apaļkoksnes garums 2-3 m,

diametrs 10 - 50 cm,

koeficients 0,6,

malkas tips – jaukta (50% lapu, 50% skuju koku),

Malkas koksnei jābūt kvalitatīvai, pieļaujamā kodola vai meža trupe līdz 5% visam apjomam, bez cauriem vidiem, zāģētai 2015./2016.gada sezonā.

Malkas sagatavošanu un piegādi atbilstoši specifikācijai veic piegādātājs.

Malkas piegāde jāveic darba dienās attiecīgās iestādes darba laikā. Atsevišķos gadījumos, tikai vienojoties ar zemāk minēto kontaktpersonu, piegāde var notikt citā laikā.

Malkas piegādes termiņš iepriekš saskaņojams ar Virgas pagasta pārvaldes vadītāju Daigu Egli, tel.29472063.

**9.pielikums**

iepirkuma

ar identifikācijas Nr.PNP2015/33

nolikumam

PROJEKTS

**LĪGUMS**

Priekulē

**201\_\_.gada \_\_\_.\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_**

**Priekules novada pašvaldība**, reģistrācijas Nr.90000031601, tās \_\_\_\_\_\_\_\_\_\_\_\_personā, kura darbojas saskaņā ar likumu “Par pašvaldībām” un Priekules novada domes 2013.gada 25.jūlija saistošajiem noteikumiem Nr.7 „Priekules novada pašvaldības nolikums” (turpmāk tekstā - Pasūtītājs) no vienas puses

un

**<*Izpildītāja nosaukums*>**, reģistrācijas Nr. <*reģistrācijas numurs*>, tās <*pilnvarotās personas amats, vārds, uzvārds*> personā, kuras rīkojas saskaņā ar<*pilnvarojošā dokumenta nosaukums*>, turpmāk tekstā - Izpildītājs, no otras puses,

bet kopā un katra atsevišķi turpmāk tekstā - Puses,

pamatojoties uz atklāta konkursa „Malkas piegāde Priekules novada pašvaldības iestādēm 2016./2017.gada apkures sezonai” (iepirkuma identifikācijas Nr.PNP2015/33) rezultātiem, noslēdz šo līgumu (turpmāk – Līgums) par sekojošo:

**1. Līguma priekšmets**

1.1.Pasūtītājs uzdod, bet Izpildītājs apņemas piegādāt saskaņā ar Izpildītāja iepirkumā iesniegto finanšu piedāvājumu (līguma 1.pielikums) malku kopā <*kopējais* *piegādājamais malkas apjoms cipariem*> m3 uz tehniskajā specifikācijā (līguma 2.pielikums) norādītajām piegādes adresēm attiecīgos apjomos, turpmāk tekstā – malkas piegāde, bet Pasūtītājs apņemas samaksāt Izpildītājam par malkas piegādi saskaņā ar šī Līguma noteikumiem.

1. **Piegādes termiņi un pieņemšanas kārtība**

2.1. Izpildītājs apņemas **veikt malkas piegādi darba dienās un attiecīgās iestādes darba laikā** saskaņā ar tehniskajā specifikācijā (līguma 2.pielikums) noteiktajiem piegādes termiņiem, **iepriekš to saskaņojot ar tehniskajā specifikācijā norādīto kontaktpersonu**.

2.2. Līgumā noteiktā malkas piegāde tiek uzskatīta par izpildītu, kad Puses ir parakstījušas preču pavadzīmi. **Pavadzīme izrakstāma par katru malkas piegādi**. Pasūtītāja vārdā preču pavadzīmes ir tiesīga parakstīt tehniskajā specifikācijā minētā persona.

2.3. Pieņemot no Izpildītāja malku, Pasūtītājam ir pienākums apskatīt un pārbaudīt to atbilstību līguma prasībām (koksnes sortiments, daudzums, kvalitāte) un bezpretenziju gadījumā parakstīt preču pavadzīmi. Pretenziju gadījumā Pasūtītājam ir jāiesniedz motivēts preču pavadzīmes parakstīšanas atteikums. Pasūtītājam ir tiesības atteikties no malkas pieņemšanas, ja pavadzīmē norādītais koksnes sortiments, daudzums, kvalitāte neatbilst tehniskajā specifikācijā norādītajām prasībām, nekavējoties par to informējot auto vadītāju un Izpildītāju.

2.4. Pasūtītājam ir tiesības pieaicināt neatkarīgus ekspertus piegādātās malkas kvalitātes novērtēšanai. Neatkarīgu ekspertu pieaicināšana ir obligāta gadījumos, kad Izpildītājs apstrīd Pasūtītāja malkas kvalitātes novērtējumu. Šādos apstākļos neatkarīgos ekspertus uzaicina Puses. Neatkarīgo ekspertu slēdziens ir saistošs Izpildītājam.

2.5. Pasūtītājam ir tiesības rīkoties ar piegādāto malku pirms apmaksas veikšanas.

2.6. Pasūtītājs negarantē Līguma izpildi pilnā apjomā. Pasūtītājam ir tiesības samazināt kopējo apjomu atkarībā no pieejamā finansējuma.

**3. Norēķinu kārtība**

3.1. Līgumcena (summa bez pievienotās vērtības nodokļa (turpmāk – PVN)) saskaņā ar finanšu piedāvājumu (līguma 1.pielikums) ir **EUR <*summa cipariem*>** (<*summa vārdiem*>). Cena par 1 m3 ir **<*summa cipariem*>** (<*summa vārdiem*>) EUR bez PVN. PVN tiek maksāts saskaņā ar Pievienotās vērtības nodokļa likuma 141.pantu.

3.2. Pasūtītājs samaksā Izpildītājam par piegādātās malkas daudzumu 30 (trīsdesmit) dienu laikā no preču pavadzīmes parakstīšanas brīža. Preču pavadzīmē jānorāda Līguma Nr. un iestāde, kurai malka piegādāta.

3.3. Līguma 3.1.punktā minētā vienas vienības cena ir nemainīga visu Līguma darbības laiku.

**4. Pušu atbildība**

4.1. Ja Izpildītājs neveic malkas piegādi 2.1.punktā minētajos termiņos, Pasūtītājs piemēro šādus nokavējuma procentus:

4.1.1. kavējums līdz 10 (desmit) dienām – 0,05% no Līguma 3.1.punktā norādītās līgumcenas (summa bez PVN) par katru nokavēto dienu;

4.1.2. kavējums 11 (vienpadsmit) un vairāk dienas – 0,1 % apmērā no Līguma 3.1.punktā norādītās līgumcenas (summa bez PVN) par katru nokavēto dienu, sākot no pirmās kavējuma dienas.

4.2. Ja Pasūtītājs neveic paredzētos maksājumus 3.2.punktā noteiktajā termiņā, Izpildītājs var piemērot šādus kavējuma procentus:

4.2.1. kavējums līdz 10 (desmit) dienām – 0,05% no preču pavadzīmē minētās neapmaksātās summas (bez PVN) par katru nokavēto dienu;

4.2.2. kavējums 11 (vienpadsmit) un vairāk dienas – 0,1 % apmērā no preču pavadzīmē minētās neapmaksātās summas (bez PVN) par katru nokavēto dienu, sākot no pirmās kavējuma dienas.

4.3. Līguma 4.1. un 4.2.punktā minēto nokavējumu procentu summa attiecīgajai Pusei nevar būt lielāka kā 10% apmērā no Līguma 3.1.punktā norādītās līgumcenas (summa bez PVN).

4.4. Ja Izpildītājs atsakās pildīt savas saistības pilnībā vai daļēji, viņš maksā Pasūtītājam līgumsodu 10% apmērā no Līguma 3.1.punktā norādītās līgumcenas (summa bez PVN).

4.5. Ja Līgums tiek izbeigts Līguma 6.2.punktā noteiktajā gadījumā, Izpildītājs maksā Pasūtītājam līgumsodu 10% apmērā no Līguma 3.1.punktā norādītās līgumcenas (summa bez PVN).

4.6. Nokavējuma procentu un līgumsoda samaksa neatbrīvo Puses no uzņemto saistību izpildes.

1. **Nepārvarama vara**

5.1. Neviena no Pusēm nav atbildīga par Līguma saistību neizpildi vai izpildes aizturēšanu, ja minētā neizpilde vai izpildes aizturēšana saistīta ar nepārvaramo varu, par ko otrai Pusei ir paziņots rakstiski 3 (trīs) dienu laikā un ko apstiprina paziņojumam pievienota kompetentas iestādes apstiprināta informācija par nepārvaramas varas iestāšanos un izraisītajām sekām.

5.2. Ar nepārvaramo varu šī Līguma skaidrojumā saprotami apstākļi, kas traucē tālāku Līguma saistību pilnīgu izpildi, kurus Puses nevarēja ne paredzēt, ne novērst saprātīgiem līdzekļiem. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.

5.3. Puses vienojas, ja Puse, kas vēlāk atsaucas uz nepārvaramas varas apstākļiem, nav ievērojusi Līguma 5.1.punktā minēto kārtību, tās apgalvojumi nav uzskatāmi par nepārvaramas varas apstākļiem atbilstošiem un Puse zaudē tiesības atsaukties uz nepārvaramas varas apstākļiem.

**6. Līguma grozīšana, laušana un izbeigšana**

6.1. Līguma 2.1.punktā noteiktie malkas piegādes termiņi var tikt grozīti, ja iestājusies Līguma 5.nodaļā minētā nepārvaramā vara un ja ir iesniegti 5.1.punktā noteiktie dokumenti, attiecīgi malkas piegādes termiņu pagarinot par nepārvaramas varas esamības laika periodu.

6.2. Pasūtītājs ir tiesīgs vienpusējā kārtā lauzt Līgumu pirms termiņa, rakstiski par to brīdinot otru Pusi 10 (desmit) dienas iepriekš, ja Izpildītājs kavē malkas 20 (divdesmit) un vairāk dienas.

6.3. Līgumu objektīvu apstākļu dēļ var izbeigt pirms termiņa, Pusēm par to vienojoties rakstiski 2 (divus) mēnešus iepriekš.

**7. Nobeiguma noteikumi**

7.1. Līgums stājas spēkā no brīža, kad to parakstījušas abas puses, un ir spēkā līdz pilnīgai Pušu saistību izpildei.

7.2. Strīdi par šo Līgumu izšķirami, pusēm vienojoties, bet, ja tas nav iespējams, strīdus izšķir tiesa.

7.3. Izmaiņas un papildinājumi Līgumā stājas spēkā tad, kad par to ir panākta rakstiska vienošanas, kuru apstiprinājušas abas Puses.

7.4. Līgums ir sastādīts un parakstīts 2 (divos) eksemplāros, kuriem ir vienāds juridiskais spēks. Katra puse saņem pa vienam Līguma eksemplāram.

1. **Pušu juridiskās adreses un rekvizīti**

|  |  |
| --- | --- |
| **Pasūtītājs:**  Priekules novada pašvaldība  Reģ.Nr.LV90000031601  Adrese: Saules 1, Priekule, LV3434  Banka:  Konts:  \_\_\_\_\_\_\_\_\_\_\_\_\_\_\_\_\_\_\_ | **Izpildītājs:**  Reģ.Nr.  Adrese:  Banka:  Konts:  \_\_\_\_\_\_\_\_\_\_\_\_\_\_\_\_\_\_\_\_ |